Πατατοσαλάτα με λεμονάτη σάλτσα γιαουρτιού
Χορταστική και μυρωδάτη πατατοσαλάτα που θα συνοδεύσει γευστικά κάθε δείπνο σας.
500 γρ. πατάτες μικρές (κόκκινες ή λευκές), καθαρισμένες και κομμένες στη μέση, το λευκό και τρυφερό πράσινο μέρος από 2 φρέσκα κρεμμυδάκια, ψιλοκομμένα, 1 κουτ. σούπας κάππαρη, ξαλμυρισμένη και καλά στραγγισμένη, αλάτι, φρεσκοτριμμένο πιπέρι, 200 γρ. γιαούρτι αγελάδος, στραγγιστό, 100 γρ. μαγιονέζα (μπορούμε να βάλουμε και light), 1 σκελίδα σκόρδου, λιωμένη, 1/3 μάτσο άνηθος, ψιλοκομμένος (χωρίς τα χοντρά κοτσάνια), το ξύσμα από 1 μικρό ακέρωτο λεμόνι, 2 κουτ. σούπας χυμός λεμονιού
Για την πατατοσαλάτα με λεμονάτη σάλτσα γιαουρτιού, ξεκινάμε και σε ένα μέτριο μπολ ανακατεύουμε όλα τα υλικά για τη σάλτσα. Καλύπτουμε με μεμβράνη και αφήνουμε στο ψυγείο μέχρι να τη χρησιμοποιήσουμε.Σε μια βαθιά κατσαρόλα ρίχνουμε τις πατάτες, αλάτι και νερό τόσο ώστε να τις υπερκαλύπτει κατά 5 εκ. και βράζουμε σε μέτρια φωτιά για περίπου 30 - 40 λεπτά ή μέχρι να μαλακώσουν καλά. Ελέγχουμε τρυπώντας μια πατάτα με το πιρούνι.Στραγγίζουμε και τις αδειάζουμε σε μπολ σερβιρίσματος.Αλατοπιπερώνουμε, περιχύνουμε με τη σάλτσα και ανακατεύουμε απαλά (για να μη λιώσουν οι πατάτες).Σκορπίζουμε την κάππαρη και το φρέσκο κρεμμυδάκι και σερβίρουμε.
Γιαούρτι,Λεμόνι,Πατάτες